**Սպիտակ համայնքի ղեկավար Քաջայր Նիկողոսյանի շնորհավորական ուղերձը՝ Երեխաների պաշտպանության միջազգային օրվա առթիվ**

 Սիրելի՛ երեխաներ,

Ջերմորեն շնորհավորում եմ ձեզ Երեխաների պաշտպանության միջազգային օրվա առիթով:

 Հունիսի 1-ը տարվա ամենագեղեցիկ տոներից է։ Այն մեր ուշադրությունը սևեռում է երեխաների կյանքն ավելի բարեկեցիկ դարձնելու, նրանց ապագան առավել պատասխանատվությամբ կերտելու հրամայականի վրա: Յուրաքանչյուրիս պարտականությունն է ստեղծել պայմաններ, որպեսզի երեխան մեծանա առողջ, բարեկեցիկ և երջանիկ ընտանիքում:

 Սիրելի՛ փոքրիկներ, մեր կյանքն իմաստավորող թանկագի՛ն էակներ, կրկին շնորհավորում եմ Հունիսի 1-ի՝ Երեխաների պաշտպանության միջազգային օրվա կապակցությամբ և մաղթում անհոգ մանկություն, երջանիկ ընտանիք և խաղաղ հայրենիք:

 Ցանկանում եմ, որ մշտապես լինեք սիրով ու հոգատարությամբ շրջապատված, որ ոչինչ երբեք չխամրեցնի ձեր գունեղ մանկության պայծառ երանգները: